CELEX: 62016TN0302
Language: da
Date: 2016-06-10 00:00:00
Title: Sag T-302/16: Sag anlagt den 10. juni 2016 — Bay mod Parlamentet

1.8.2016   
            
            
               DA
            
            
               Den Europæiske Unions Tidende
            
            
               C 279/40
            
         Sag anlagt den 10. juni 2016 — Bay mod Parlamentet
   (Sag T-302/16)
   (2016/C 279/55)
   Processprog: fransk
   
      Parter
   
   
      Sagsøger: Nicolas Bay (La Celle-Saint-Cloud, Frankrig) (ved advokat A. Cuignache)
   
      Sagsøgt: Europa-Parlamentet
   
      Sagsøgerens påstande
   
   Ved indledningen af sagens behandling,
   
               —
            
            
               Europa-Parlamentets præsidents afgørelse af 9. marts 2016 annulleres.
            
         
               —
            
            
               Europa-Parlamentets Præsidiums afgørelse af 11. april 2016 annulleres.
               Vedrørende realiteten,
            
         
               —
            
            
               sanktionen i afgørelsen af 11. april 2006 tilbagetrækkes.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren fremsat fire anbringender.
   
               1.
            
            
               Det første anbringende vedrører uregelmæssigheder i den interne procedure og ugyldighed af Europa-Parlamentets præsidents afgørelse af 9. marts 2016 og af Europa-Parlamentets Præsidiums afgørelse af 11. april 2016, hvorved sagsøgeren fik meddelelse om sanktionen om fratagelse af retten til dagpenge i fem dage. Den første anfægtede afgørelse krænker retten til god forvaltning og princippet om processuel ligestilling. Den anden anfægtede afgørelse krænker retten til at få sagen behandlet uvildigt og retfærdigt af EU’s institutioner og organer og retten til en retfærdig rettergang.
            
         
               2.
            
            
               Det andet anbringende vedrører manglen på faktiske beviser, der ville kunne godtgøre de omstændigheder, som sagsøgeren bebrejdes, herunder navnlig sidstnævntes brug af et stemmekort tilhørende et andet medlem af Europa-Parlamentet.
            
         
               3.
            
            
               Det tredje anbringende vedrører den manglende konsekvens af de vidneudsagn, der ligger til grund for den pålagte sanktion over for sagsøgeren, og at disse ikke kan antages til realitetsbehandling.
            
         
               4.
            
            
               Det fjerde anbringende vedrører, at det er fysisk umuligt for sagsøgeren at afgive stemme på vegne af et andet medlem af Europa-Parlamentet.